x  '//  //  /  1 l\  \\  AN 

UDEN  KUNDSKAB  OG  HELLIGHED  KAN  INGEN  SE  GUD 


NUMMER 


15.  APRIL  1923 


72.   AARGANG 


SINDSLØFTENDE  FORESTILLINGER. 

(Af  O.  Swett  Marden.) 

Jo  mere  vor  Selvtillid  øges  ved,  at  vi  hævder  vort  Ønske  om, 
hvad  vi  vil  være,  desto  mere  øges  vor  Evne  til  al  blive  det. 

Kun  den  er  slaaet,  som  indrømmer  sit  Nederlag. 

Fasthold  den  overlegne  Dygtigheds  Ideal,  og  Du  vil  blive 
overlegen  dygtig. 

Mange  virkelig  dygtige  Mennesker  udretter  hele  deres  Liv 
kun  Smaating,  fordi  de  lider  under  nedslaaende  Forestillin- 
ger. Naar  de  skal  i  Gang  med  et  Forsøg,  tillader  de  deres 
Tanker  at  kredse  om  Muligheden  af  Nederlag,  og  de  udmaler 
sig  den  dermed  forbundne  Ydmygelse  saa  længe,  at  deres 
Evne  til  at  tage  Initiativet  bliver  aldeles  ødelagt  derved. 

Noget  af  det  værste,  der  kan  hænde  et  Menneske,  er  at  faa 
sat  sig  i  Hovedet,  at  han  er  født  uheldig,  og  at  Skæbnen  er 
imod  ham.  Der  er  ingen  Skæbnevoldere  udenfor  vort  eget 
Sinds  Grænser.  Vi  er  vore  egne  Skæbnevoldere. 

I  hver  eneste  By,  hvor  der  findes  Folk,  der  klager  over,  at 

deres  Omgivelser  er  imod  dem,  og  at  der  ingen  Muligheder 
staar  dem  aabne,  lever  der  andre,  som  under  de  selv  samme 
Vilkaar  opnaar  at  slaa  igennem  og  gøre  sig  gældende  i  Ver- 
den. 

Hvad  kan  man  stille  op  med  et  Menneske,  der  bilder  sig 
ind,  at  han  er  født  til  Nederlag?  Det  er  ligesaa  umuligt  for 
Heldet  at  spire  frem  i  det  Sind,  der  er  indstillet  paa  Nederlag, 
som  for  Roser  at  spire  frem  fra  Tidselfrø.  Naar  en  Person  pla- 
ges meget  af  Frygt  for  Uheld  eller  Fattigdom,  og  han  lader 
sine  Tanker  kredse  derom,  bliver  hans  Underbevidsthed  saa 
at  sige  imprægneret  med  Tanken  om  Uheld  og  udvikler  der- 
ved ugunstige  Vilkaar.  Hans  Tanke,  hans  aandelige  Holdning 
umuliggør  netop  det,  han  søger  at  udføre. 

Der  er  saa  meget,  vi  tillægger  Lykken  eller  en  grusom 
Skæbne,  men  som  skyldes  vor  Tanke.  Vi  ser  Folk  aldeles  lige- 
stillede med  os  og  uden  tilsyneladende  større  Dygtighed  end 
vor,  have  vidunderligt  Held  med  sig,  medens  vi  har  meget 
ringe  Held  eller  snarere  totalt  Uheld  —  og  saa  tænker  vi 
straks,  at  der  er  en  hemmelighedsfuld  Skæbne,  der  hjælper 
dem,  og  at  der  er  noget  udenfor  os  selv,  som  holder  os  tilbage. 
Men  Sandsynligheden  taler  for,  at  Fejlen  ligger  i  vor  Tanke, 
i  vor  aandelige  Holdning. 

Vor  Ulykke  bestaar  i,  at  vi  ikke  paa  langt  nær  forstaar  at 
stramme  os  selv  op,  saa  at  sige.  Vi  er  ikke  strenge  nok  overfor 
os  selv,  ikke  paapasselige  nok,  forlanger  ikke  nok  af  os  selv. 
Vi  burde  se  os  selv  i  et  større  Lys  og  tænke  paa  os  selv  som 
højtstaaende  Væsener  med  uendelige,  guddommelige  Mulig- 
heder. 

Der  ligger  en  stærk  Trolddomsmagt,  en  ligefrem  skabende 
Kraft  i  at  søge  at  blive  det,  som  man  ønsker  at  være,  tilegne 
sig  den  Karakter,  man  ønsker  at  ligne,  de  Egenskaber,  man 
gerne  vil  opnaa. 

Du  vil  gerne  have  et  godt  Helbred.  Lad  da  aldrig  Dig  selv 
give  den  Tanke  Rum,  at  noget  andet  kunde  blive  din  Lod. 
Antag  Holdning  som  et  raskt  Menneske;  tænk  og  tal,  som  om 
Du  er  det.  Fortæl  Dig  selv,  at  Du  har  Ret  til  at  vente  Sundhed. 

Det  samme  gælder  Velstand.  Giv  ikke  Rum  for  den  Tanke, 
at  noget  andet  end  Velstand  kunde  times  Dig.  Lad  Din  aande- 
lige  Holdning,  Dine  Tanker,  Dit  Væsen  være  præget  af  Vel- 
stand. Handl  som  en  velstaaende  Mand  i  Opkomst,  klæd  Dig 
saadan,  og  tænk  saadan.  Du  maa  jo  vide,  at  Dit  aandelige  Bil- 
lede, Din  aandelige  Holdning  er  Mønstret  paa  det,  som  Du 
vilde  synes  om  virkelig  at  være. 

Det  er  et  stort  Aktiv,  en  udmærket  Kapital,  der  ligger  skjult 
i  personlig  Indskydelse.  Søg  altid  at  optræde  og  opføre  Dig 
paa  en  saadan  Maade,  at  man  faar  Indtryk  af  Fremgang, 
Vækst,  Udvikling  og  overlegen  Dygtighed.  Det  er  meget  værd 
at  faa  Ry  for  at  være  i  Udvikling,  i  stærk  Fremgang,  være  et 
Menneske,  som  udretter  noget,  som  har  Indflydelse  og  betyder 
noget  i  Samfundet. 

Hver  Gang  Du  møder  en  Bekendt,  kommer  Du,  enten  Du 
véd  det  eller  ej,  paa  hans  Kritiks  Vægt,  og  han  noterer  sig,  om 
Du  vejer  mere  eller  mindre  end  sidst,  da  I  mødtes.  Enhver, 
Du  møder,  tager  saa  at  sige  Maal  af  Dig  og  Din  Værdi. 

Om  Folk,  naar  de  moder  Dig,  faar  Indtryk  af,  at  Du  ser 
opad,  og  at  Du  er  lidt  længere  fremme,  staar  lidt  højere,  er 
lidt  større  og  betyder  lidt  mere  end  ved  Eders  sidste  Møde,  vil 
de  opfatte  Dig  som  en  Mand  med  en  Fremtid. 

Indlad  Dig  aldrig  paa  at  bedømme  Dig  selv  lavt,  snæver- 
synet, smaaligt.  Betragt  aldrig  Dig  selv  som  et  skrøbeligt, 
magtesløst  og  sygeligt  Individ,  men  som  et  helstøbt,  fuld- 
baarent  Individ.  Dvæl  aldrig  ved  Muligheden  af  at  gaa  gen- 
nem Livet  som  et  mislykket  eller  delvis  mislykket  Væsen. 

Elendighedskræmmeri  passer  ikke  for  den,  der  har  opdaget 
Guddomsgnisten  i  sin  Sjæl  —  der  har  været  i  Berøring  med 
Guddommen  —  men  kun  for  dem,  der  aldrig  har  opdaget  sig 
selv  og  deres  gudlignende  Egenskaber. 

Hævd  frit,  at  der  er  en  Plads  i  Verden  til  Dig,  og  at  Du  vil 
fylde  den  som  en  Mand.  Øv  Dig  i  at  vente  store  Ting  af  Dig 
selv.  Læg  aldrig  for  Dagen,  hverken  i  Tale  eller  Opførsel,  at 
Du  kun  regner  med  at  skulle  udføre  smaa  Ting  hele  Dit  Liv. 
Om  Du  øver  og  fastholder  de  positive,  skabende  og  frugtbare 

Tanker,  vil  dette  en  Dag  aabne  Dig  en  Plads  og  fremkalde  det, 
Du  attraar.  Kom  i  Hu,  at  intet  vil  møde  Dig,  uden  at  tilstræk- 
kelig Aarsag  er  til  Stede,  og  den  Aarsag  maa  søges  i  Dit  eget 
Sind. 

Tanker  er  Kræfter,  og  ved  dem  danner  vi  os  selv  og  vore 
Vilkaar.  Disse  smaa  Kraftmolekuler  er  i  stadigt  Arbejde  med 
at  tilhugge  og  udmejsle  Karakteren  og  forme  Livet.  Vi  kan 
ikke  slippe  bort  fra  vore  egne  Tanker.  Vi  kommer  til  at  ligne 
dem. 

Nogen  har  sagt:  »Lær,  hvad  Du  skal  tænke,  og  tænk  det!« 
Paulus  forstod  den  rette  Tænknings  Filosofi,  og  han  vidste,  at 
hvor  disse  Idealer  bevares  tro  i  Sindet,  vil  de  gennemsyre  den 
hele  Karakter  og  omskabe  Livet.  Vi  begynder  at  forstaa  den 
dybe  Filosofi  i  hans  Formaning:  »Alt,  hvad  der  er  sandt,  hvad 
der  er  ærbart,  hvad  der  er  retfærdigt,  hvad  der  er  rent,  hvad 
der  er  elskeligt,  hvad  der  har  godt  Lov,  enhver  Dyd  og  enhver 
Hæder:  lægger  Eder  det  paa  Sinde!« 

»Lægger  Eder  det  paa  Sinde!«  Han  mente  ikke,  at  det  lige 
skulde  løbe  gennem  Sindet  som  Vand  gennem  et  Dørslag,  at 
man  skulde  gaa  let  hen  over  det  —  nej,  han  mente,  man 
skulde  dvæle  derved,  betragte  disse  Ting  og  bevare  dem  i 
Tanken,  indtil  de  bliver  en  fast  Vane,  en  Del  af  ens  Væsen. 

Tænk  blot  paa,  hvad  en  Formaning  i  modsat  Retning  vilde 
betyde:  at  man  skulde  huse  i  sit  Sind  og  dvæle  ved  raadne, 
demoraliserende  og  nedværdigende  Ting  —  Urenhed,  Had, 
Hævnlyst,  Splidagtighed,  Misundelse  og  alle  de  menneskelige 
Lidenskaber,  som  Paulus  hentyder  til! 

At  dvæle  ved  forbryderiske  Tanker  skaber  Forbryderen.  At 
dvæle  ved  urene  Indskydelser  skaber  en  Skørlevner.  Paulus 
vidste,  at  det  var  de  Ting,  som  vi  dvæler  ved,  betragter,  plejer 
at  tænke  paa  og  samle  vort  Sind  om,  der  bestemmer,  hvor- 
ledes vort  Liv  skal  blive.  Aldrig  gav  noget  Menneske  bedre 
Raad  end  Paulus  her. 

(Fortsættes). 

KRISTENDOM  OG  ETIK. 

(Af  Aage  Nielsen  i  »Politiken«.) 
(Fortsat  fra  Side  110.) 


Mere  perifere  og  Genstand  for  adskillig  Kritik  i  Nutiden  er 
bl.  a.  Læren  om  Jomfrufødslen  og  om  Treenigheden,  hvilken 
sidste  gaar  ud  paa,  at  selv  om  Gud  som  det  absolut  højeste 
Væsen  kun  kan  være  én,  er  der  alligevel  3  Personer  i  dette 
ene  guddommelige  Væsen. 

Omtrent  dette  er  det,  der  doceres  i  vor  officielle  Kristendom. 
At  undersøge  hver  enkelt  af  disse  Lærdomme  grundigt  vilde 
kræve  bindstærke  Værker.  Her  skal  der  derfor  kun  anstilles 
en  ganske  kort  Undersøgelse  af  en  enkelt  af  disse  Doktriner, 
nemlig  Læren  om  Forsoningen  mellem  Gud  og  den  syndige 
Menneskehed  ved  Kristi  Død.  Alle  ortodokse  Præster  vil  sik- 
kert hævde,  at  hvis  denne  Forsoningslære  fjernes  fra  den 
officielle  Kristendom,  da  styrter  denne  øjeblikkelig  i  Grus. 
Den  er  den  officielle  Kristendoms  Kærne  og  kan  ikke  und- 
væres. Saaledes  som  Treenighedslæren  og  Læren  om  Jomfru- 
fødslen, der  er  for  meningsløse  og  urigtige,  som  kan 
undværes  og  ad  Aare  vil  blive  undværet.  Fortællingen 
om,  at  »Jesu  Moder  skulde  være  fundet  at  være  frug- 
sommelig  af  den  Helligaand«  skyldes  den  første  kristelige 
Legemsdannelse.  De  to  Slægtregistre  (Matth.  1.,  1. — 17.;  Luk. 
3.,  23. — 38.)  beror  paa  den  Forudsætning,  at  Tømmermanden 
Josef  var  Jesu  kødelige  Fader.  —  For  øvrigt  taler  Matthæus 
ligefrem  om  Jesu  Fader,  Moder,  Brødre  og  Søstre  (12.,  46.; 
13.,  55. — 56.)  og  Lukas  taler  om  hans  Forældre  (2.,  27.  33.  41. 
43.  48.).  —  Man  gør  vel  i  med  Hensyn  til  Forsoningslæren 
saavel  som  paa  alle  andre  Punkter  vedrørende  den  officielle 
Kristendom,  at  skelne  skarpt  mellem  Jesu  Lære  og  Præsternes 
Lære  om  Jesus.  Vi  spørger  derfor:  har  Kristus  da  udtænkt 
denne  Forsoningslære?  Naturligvis  ikke.  Den  er,  som  saa 
meget  andet  inden  for  den  officielle  Kristendom,  føjet  til 
senere.  Allerede  den  ældste  Kristenhed  følte,  at  Kristi  Død 
stod  som  en  uovervindelig  Vanskelighed  for  enhver  Gudstro 

overhovedet,  men  især  da  for  Troen  paa  Jesus  som  Missias, 
og  allerede  Paulus  stillede  derfor  Forsoningslæren  i  Midt- 
punktet af  sit  System.  Anselm  af  Canterbury  gav  Forsonings- 
læren sin  formelle  Fuldendelse,  og  skønt  Rationalismen  sogte 
at  lægge  et  fornuftigt  Indhold  ind  i  dette  Dogmes  haarde  Skal, 
fandt  dette  dog  ingen  Tilslutning  fra  de  Ortodokses  Side.  Det, 
vi  da  maa  undersøge,  er,  om  Forsoningslæren,  som  Kristus 
altsaa  aldrig  har  prædiket,  men  som  dog  alligevel  forkyndes 
af  Præsterne,  falder  ind  under  Begrebet  det  etiske. 

Hvad  er  da  Etik? 

Den  Etikforfatter,  som  herhjemme  har  skaaret  dybest  ind 
til  Kærnen  af  Problemet,  er  Prof.  Dr.  Kroman  (Etik,  1904). 
Hvilken  er  den  rette  Villen,  den  rette  Opførsel,  spørger  Prof. 
Kroman.  Ved  første  Øjekast,  siger  han,  ser  Sporgsmaalet  tem- 
melig uløseligt  ud.  En  svarer:  Den  rette  Opførsel  er  den  mest 
lykkebringende  eller  den  mest  nyttebringende,  og  hermed 
menes  saa  snart  for  Individet  selv  og  snart  for  Samfundet. 
Snart  hedder  det:  Nyd  Øjeblikket!,  snart:  Du  skal  elske  Din 
Næste  som  Dig  selv!,  snart:  Du  skal  gøre  Guds  Vilje.  Den  rette 
Opførsel  er  her  skildret  med  vidt  forskellige  Ord.  Og  dog  er 
der  et  vist  fælles  Indhold.  Enhver  vil  kunne  underskrive  den 
Paastand:  Den  rette  Opførsel  er  den,  der  i  Sandhed  dybest  til- 
fredsstiller Mennesket.  Ud  over  dette  subjektive  Formaal  og 
denne  subjektive  Maalestok  kan  ingen  komme.  Enhver,  der 
lyder  sin  Gud,  elsker  sin  Næste,  frivillig  ofrer  sit  Liv,  bojer 
sig  af  Agtelse  for  Pligten  eller  resolut  følger  sine  Lyster,  gør 
det,  fordi  netop  dette  staar  for  ham  som  det  dybest  tilfreds- 
stillende, selv  om  han  ikke  i  hvert  Øjeblik  gør  sig  dette  klart, 
ja,  maaske  aldrig  ret  kommer  til  Klarhed  derover.  Ethvert 
andet  Maal  er  altsaa  Middel  for  dette.  Men  ogsaa  den  »dybeste 
Tilfredsstillelse«  er  en  Lystfølelse.  Der  er  altsaa  en  vis  Sand- 
hed i  den  bekendte  Paastand,  at  enhver  Morallære  er  en 
Lykke-  eller  Lystlære;  kun  er  den  omvendte  Paastand,  at  en- 
hver Lystlære  ogsaa  er  moralsk,  alt  andet  end  sand.  Det  er 
den  i  Sandhed  dybeste  Lystfølelse  (en  god  Samvittighed),  der 

etisk  set  er  Maalet,  og  hermed  staar  vi  ved  Selvets,  ved  Viljens 
egentlige  Natur;  thi  den  dybeste  Lystfølelse  er  blot  et  Udtryk 
for  den  dybeste  Selvhævdelse.  Den  rette  Opførsel  kan  derfor 
endnu  simplere  stemples  som  den,  der  svarer  til  den  rette 
Selvhævdelse. 

Der  er  nu,  mener  Prof.  Kroman,  tre  Magter  i  Individet,  der 
hver  paa  sin  Maade  vil  bidrage  til  at  fremkalde  den  sande 
Selvhævdelse,  d.  v.  s.  en  almen  Handlen,  der  ikke  blot  tager 
Hensyn  til  samtlige  Livsøjeblikke,  men  ogsaa  til  samtlige 
Menneskers,  ja  i  videste  Forstand  til  samtlige  følende  Væse- 
ners Vel.  Den  første  af  disse  Magter  er  den  simple,  rent  egen- 
kærlige Beregning,  der  lærer  mig,  at  jeg  skal  tage  et  vist  Hen- 
syn til  mine  Medmennesker,  da  disse  i  Reglen  vil  betale  mig 
med  samme  Mønt  igen.  Men  denne  Faktor  vil  for  sig  ingen 
Sinde  fore  til  det  etiske.  Der  vil  opstaa  et  bedragerisk  Skin  af 
almen  Handlen  (Legalitet)  og  ikke  mere.  Den  næste  Magt  i 
Individet,  der  vil  søge  at  føre  det  ud  over  en  isoleret  Selv- 
hævdelse, er  Indbegrebet  af  de  forskellige  tuistiske  eller  so- 
ciale Drifter,  der  i  større  eller  mindre  Grad  gør  sig  gældende 
hos  ethvert  Menneske.  —  Men  ved  Siden  af  den  uvilkaarlige 
Sympati  staar  jo  den  uvilkaarlige  Antipati,  der  ogsaa  vil  gøre 
sig  gældende  i  ethvert  Individ  og  sætte  Sympatien  faste, 
maaske  endog  ret  snævre  Grænser.  Ogsaa  den  af  denne  anden 
Magt  udspringende  Handlen  (Socialitet,  Elskværdighed),  har 
saaledes  sin  Tilfældighed  og  Begrænsethed. 

Som  tredje  og  vigtigste  Magt  staar  imidlertid  den  over- 
skuende »uinteresserede«  Tænkning  i  Forbindelse  med  de  Fø- 
lelser, der  knytter  sig  til  den  og  bestemmes  ved  den.  Min 
Tanke  lærer  mig,  at  der  i  og  for  sig  ikke  er  mere  Grund  til, 
at  jeg  selv  skal  have  det  godt,  end  til,  at  ethvert  andet  lig- 
nende følende  Væsen  skal  have  det  godt.  Hver  Gang,  jeg  sæt- 
ter mig  selv  øverst,  saarer  jeg  altsaa  min  Tænkning,  min  Ret- 
færdighedsbevidsthed,  og  faar  en  Ulystfølelse;  hver  Gang  jeg 
tager  ligeligt  Hensyn  til  alle,  tilfredsstiller  jeg  den  og  faar  en 
Lystfølelse.  Men  ogsaa  alle  de  umiddelbare  sympatiske  eller 

sociale  Tilskyndelser  tager  denne  Tænkning  i  sin  Tjeneste, 
idet  den  vurderer  deres  Forhold  til  Helheden  og  derefter  giver 
enhver  de  rette  Maal  og  Grænser.  Og  endelig  spiller  de  reli- 
giøse Antagelser  og  de  deraf  udspringende  Følelser  ofte  en 
overordentlig  vigtig  Rolle.  Paa  denne  Maade  føres  vi  da  efter- 
haanden  videre  og  videre  ud  mod  at  handle  alment,  at  »elske 
vor  Næste  som  os  selv«,  idet  vi  mere  eller  mindre  klart  indser 
og  føler  netop  dette  er  at  hævde  sig  selv  i  Sandhed,  medens 
Øjeblikshævdelse  og  en  abstrakt  Selvhævdelse  er  Modsigelser. 
Men  den  Lyst-  og  Ulystfølelse,  der  knytter  sig  til  saadanne 
dæmrende  eller  klare  Tanker,  er  det  netop,  vi  kalder  Sam- 
vittigheden, og  denne  Følelse  staar  saaledes  som  den  mæg- 
tigste og  egentligste  af  de  Kræfter,  der  fører  os  til  sand  Selv- 
hævdelse. Selvfølgelig  kan  den  sande  Samvittighed  lige  saa 
lidt  som  den  sande  Tænkning  bedrage.  Men  ligesom  der  gives 
en  forhastet  Tænkning,  saaledes  gives  der  ogsaa  en  uægte 
Samvittighed,  en  mere  eller  mindre  uetisk  bestemt  Følelse, 
der  falskelig  antages  for  »Samvittigheden«. 

Vi  ser  nu  let,  at  Forsoningslæren  ikke  falder  ind  under, 
hvad  man  videnskabelig  set  kan  kalde  etisk.  Eller  mener  vir- 
kelig nogen,  at  vi  faar  en  i  Sandhed  god  Samvittighed  ved 
Tanken  om  Kristi  uskyldige  Død  for  vore  Synder?  Kan  Guds 
Handling  her  opstilles  som  etisk  Maksime?  Lad  os,  for  ikke  at 
blive  vildledt  af  falske  Associationer,  tage  en  Parallel  fra  det 
daglige  Liv!  En  Skolelærer  er  vred  paa  en  Klasse.  En  af  Ele- 
verne maa  straffes.  Hvem  bør  da  straffes.  Selvfølgelig  den 
mest  skyldige.  Men  saa  sker  det,  at  den  eneste  af  Eleverne, 
som  er  ganske  uskyldig,  bliver  straffet.  Er  dette  etisk?  Selv- 
følgelig kan  intet  uhildet,  normalt  tænkende  Menneske  kalde 
det  etisk.  Men  det  svarer  ganske  til,  hvad  den  officielle  Kri- 
stendom lærer  os.  Sml.  f.  Eks.  »Naadens  Aar«  —  en  Aargang 
Prædikener  af  Sjællands  Biskop,  Skat  Rørdam  — :  »Kristi 
Kors  taler  og  vidner  som  intet  andet  om  Menneskers  Synd  — 
jeg  mener  ikke  de  Menneskers  Synd,  som  bragte  Jesus  paa 
Korset,  Judas,  Ypperstepræsterne,  Pontius  Pilatus  og  alle  de 

andre;  nej,  Korset  taler  om  hele  Verdens  Synd,  ogsaa  Din  og 
min  Synd.  Og  ingen  lærer  ret  at  se  og  erkende  sin  Synd, 
forend  under  Kristi  Kors.  Men  derfor  taler  det  ogsaa  om  Men- 
neskers Frelse,  det  taler  om  Guds  Kærlighed  og  Naade,  han, 
som  ikke  vilde,  at  Mennesker  skulde  blive  i  deres  Synder  og 
gaa  fortabt  i  dem,  og  som  derfor  hengav  sin  enbaarne  Søn  for 
at  frelse  os  til  Livet.  Men  i  uadskillelig  Samklang  dermed 
taler  Korset  ogsaa  om  Guds  Hellighed  og  Retfærdighed,  som 
ikke  kunde  se  igennem  Fingre  med  Synden,  hvilket  vilde  være 
det  samme  som,  at  Mennesker  maatte  blive  i  deres  Synd  uden 
Frelse;  nej,  Guds  Hellighed  og  Retfærdighed  krævede  og 
maatte,  netop  fordi  den  hellige  Gud  ogsaa  er  Kærligheden 
selv,  kræve  en  Soning  for  Synden;  og  den  har  hans  enbaarne 
Son  Jesus  Kristus  bragt,  idet  han  hengav  sig  for  os  til  at  sone 
vore  Synder,  eller,  som  Paulus  skriver  (Ef.  5.,  2.):  »han  gav 
sig  hen  for  os  til  en  Gave,  ja  et  Slagtoffer,  Gud  til  en  Vellugts 
Duft«  .  .  .  »Visselig,  Korset  er  ogsaa  en  Gaade  for  den  men- 
neskelige Forstand.  Det  vedbliver  altid,  ikke  alene  for  dem, 
der  staar  udenfor,  men  ogsaa  for  os,  som  tror,  at  være  en 
Gaade,  hvorledes  Guds  enbaarne  Son  .  .  .  kunde  stedes  i  en 
saadan  Lidelse,  ja  i  en  saa  grufuld  Sjælenød,  at  han  maatte 
raabe:  min  Gud,  min  Gud,  hvorfor  har  Du  forladt  mig?  .  .  . 
Og  selv  om  nogen  Kristen  vilde  sige  eller  tænke,  at  det  ikke 
ligefrem  kan  siges,  at  han  blev  tagen  fat  af  Guds  Vrede,  selv 
om  dette  skulde  være  et  menneskeligt,  ufuldkomment  Udtryk, 
saa  er  det  dog  visselig  et  Udtryk  for  denne  for  Kristne  umiste- 
lige Sandhed,  at  han  virkelig  har  taget  vore  Synder  paa  sig 
og  sonet  dem,  saa  vi  kan  blive  frelst  fra  Guds  Vrede  og  Dom, 
og  for  den  Sandhed,  at  Gud  »gjorde  ham  til  Synd  for  os« 
(2.  Kor.  5.,  21.),  for  at  vi  i  »ham  skulde  faa  vore  Synders  For- 
ladelse og  blive  evig  frelste«. 

Som  sagt:  hvem  tør  med  virkelig  god  Samvittighed  kalde 
denne  Forsoningslære  etisk?  Selv  om  ikke  historiske  Kends- 
gerninger beviste  det,  saa  vidner  denne  Lære  ved  sit  Indhold 
i  alt  for  høj  Grad  om,  at  den  er  Menneskeværk  og  ikke  en 

hellig,  retfærdig  Guds  Værk.  Kristus,  det  eneste  skyldfri  Men- 
neske, led  og  døde  paa  Korset.  Menneskene  burde  sige:  delte 
var  en  Uretfærdighed.  Men  efter  at  Præsterne  har  ladet  Gud 
spille  sin  Rolle  saa  mesterligt,  at  han  endog  —  som  Kingo 
siger  i  en  Langfredagssalme  —  har  ladet  Kristus  blive  taget 
fat  af  Guds  Vrede,  raaber  de:  Plaudite,  amici,  comoedia  finita 
est!  At  Menneskene  skulde  være  dobbelt  bedrøvede,  ser  de 
ikke. 

Med  smædende  Navne:  Rationalisme,  Nyrationalisme  o.  s.  v. 
o.  s.  v.  skyder  Præsterne  den  sunde  Fornuft  og  den  frie  Forsk- 
ning til  Side,  som  med  Menneskeaandens  stringenteste,  mest 
videnskabelige  Metoder  søger  at  belyse,  hvad  Kristus  virkelig 
har  sagt  og  ment.  Præsterne  sværger  i  saa  Henseende  ikke  til 
Sandheden,  men  til  Selvbedraget.  Derfor  er  der  saa  megen 
»Vantro«  i  vor  Tid.  Videnskaber  som  Etik,  Bibelkritik  o.  s.  v. 
lader  sig  ikke  puste  væk.  Videnskabens  —  den  virkelige  Vi- 
denskabs —  Sandheder  lader  sig  ikke  betvivle  af  normale 
Hjerner,  fundamentale  Sandheder  som  2  -j-  2  =  4,  det  etiske 
er  bedre  end  det  uetiske  o.  s.  v.,  lader  sig  ikke  fjerne,  saa 
længe  Mennesker  har  samme  psykiske  Indretning  som  nu. 
Vil  man  ophæve  slige  Sandheder,  maa  man  ophæve  selve 
Menneskeaanden.  Man  bør  resolut  sige:  Den  kristelige  For- 
soningslære er  uetisk.  Forsoningslæren  er  Grundpillen  i  den 
officielle  Kristendom.  Ergo  er  Grundpillen  i  den  officielle 
Kristendom  uetisk. 

Det  kan  godt  være,  at  Gud  tænker  anderledes  end  vi,  at  han 
f.  Eks.  anser  2  -|-  2  for  at  være  6.  Men  derved  kan  vi  Menne- 
sker ikke  opbygges.  Vi  virker  efter  Identitetssætningen;  vi 
forlanger,  at  2  +  2  skal  kaldes  4. 

Netop  derfor  vejer  i  Virkeligheden  alle  samvittighedsfulde 
Mennesker  deres  religiøse  Anskuelser  paa  Etikkens  Vægt  — 
og  netop  derfor  forlanger  vi  den  rette  Ligevægt  bragt  til  Veje. 
Derfor  protesterede  Luther  mod  Pavedømmets  Overgreb,  og 
derfor  protesteres  der  den  Dag  i  Dag  mod  alt  for  meningsløse 
Dogmer.  Saa  snart  vi  har  besluttet  os  til  at  veje  —  da  er  Re- 

sultatet  paa  Forhaand  givet.  Saa  bliver  Etikken  Maalestokken 
og  Religionen  det  maalte.  Det  gælder  blot  om  at  beslutte  sig 
til  at  skride  til  en  Undersøgelse  af  de  religiøse  Doktriner.  Og 
det  vil  i  Fremtiden  bestandig  blive  Videnskaben,  der  renser 
Religionen  —  ikke  omvendt. 

Selve  den  Etik,  som  den  store  Religionsstifter  Jesus  har 
prædiket,  overgaas  ikke  af  noget  videnskabeligt  etisk  System. 
Ja,  ingen  Videnskabsmand  kan  nogen  Sinde  fremstille  Etik- 
ken saa  uendelig  genialt  som  han.  Selve  Jesu  Lære  staar 
urokket  og  urokkelig.  Det  er  blot  Menneskenes  Lære  om  Jesus, 
som  maa  kontrolleres  af  Videnskaben  og  befries  for  alle 
uetiske  Tilsætninger. 


ANKOMST. 

Ældste  Emil  Andersen  fra  Logan,  Utah,  ankom  til  Koben- 
havn for  kort  Tid  siden  for  at  virke  som  Missionær  i  Dan- 
mark. 


FORAARSKONFERENCEN   I  AALBORG. 

Konferencen  tog  sin  Begyndelse  Lørdag  den  31.  Marts  1923 
med  Salmen  Nr.  1.  Bon  af  Ældste  Vald.  Gerlach,  dernæst 
Salmen  Nr.  186.  Konferencepræsident  G.  P.  Sorensen  gav 
Rapport  over  Konferencen.  Str.  Johanne  M.  Petersen  gav  Rap- 
port over  den  kvindelige  Hjælpeforening.  Ældste  Jens  C.  Ol- 
sen gav  Rapport  over  Ungdomsforeningen  og  Ældste  Conrad 
Klitgaard  over  Søndagsskolen.  Salmen  Nr.  136  blev  derefter 
afsunget.  Ældste  Poul  Gregersen  fra  Aarhus  opmuntrede  alle 
til  at  virke  for  Evangeliets  Fremme.  Ældste  Owen  Poulsen 
bar  sit  Vidnesbyrd.  Str.  Martine  Sørensen  opmuntrede  Sø- 
skende til  Enighed.  Ældste  Emil  Andersen  fra  Utah  opmun- 
trede til  Trofasthed  i  Evangeliet.  Ældste  N.  P.  Christensen 
opmuntrede   alle   til   at   samle   Kundskab.   Missionspræsident 

Carl  E.  Peterson  gav  et  Resumé  over  Lektierne,  som  havde 
været  omhandlet  i  Ungdomsforeningen.  Til  Slutning  Sal- 
men Nr.  55.  Taksigelse  af  Ældste  Holger  Jørgensen. 

Konferencen  fortsattes  Søndag  den  1.  April  Kl.  10  Form. 
med  Sang  og  Bon  af  Ældste  Owen  Poulsen,  dernæst  Salmen 
Nr.  72.  Et  interessant  Program  blev  udført  af  Aalborg  og 
Vendsyssels  Søndagsskoler.  Derefter  talte  Ældsterne  N.  P. 
Christensen  og  Emil  Andersen  til  Børnene  om  Lydighed  og 
at  bede  til  Gud.  Missionspræs.  Carl  E.  Peterson  talte  om  de 
rette  Læremetoder  i  Søndagsskolen.  Til  Slutning  Sang  og 
Taksigelse  af  Ældste  Poul  Gregersen. 

Efterm.  Kl.  2  fortsattes  Konferencen  med  Salmen  Nr.  40. 
Bøn  af  Ældste  Jens  Olsen,  dernæst  Salmen  Nr.  180.  Ældste 
Nielsen,  Forstander  for  Vendsyssel  Gren,  talte  over  Emnet 
Omvendelse.  Ældste  Owen  Poulsen  talte  over  Emnet  det  evige 
Liv.  Ældste  Emil  Andersen  talte  om  Zion  som  et  Tilflugts- 
sted. Til  Afveksling  Salmen  Nr.  201.  N.  P.  Christensen  talte 
om  Guds  Aand  og  den  Helligaand.  Til  Afveksling  blev  Sal- 
men: »O,  sig  hvad  er  Sandhed«  afsunget.  Missionspræs.  Carl 
E.  Peterson  foreslog  derefter  Kirkens  Autoriteter  til  Ophol- 
delse, hvilket  blev  enstemmigt  vedtaget.  Han  talte  derefter  om 
Guds  Storhed  og  for  at  kende  ham,  maatte  vi  først  kende  hans 
Værker.  Koret  sang  Salmen:  »Fra  Himlens  høje  Hvælv«.  Tak- 
sigelse af  Præs.  G.  P.  Sørensen. 

Aftenmødet  Kl.  7  begyndte  med  Salmen  Nr.  234,  Bøn  af 
Vald.  Gerlach,  en  Sang  af  Koret.  Præs.  Gregersen  fra  Aarhus 
talte  om  Lydighed  mod  Gud.  Til  Afveksling  Salmen  Nr.  255. 
Missionspræs.  Carl  E.  Peterson  talte  over  Emnet:  »Jesus  Kri- 
stus«. Præs.  C.  P.  Sørensen  udtalte  en  Tak  til  Præs.  Peterson 
for  hans  store  Arbejde  i  Missionen.  Sang  af  Koret:  »Jerusa- 
lem« og  Taksigelse  af  Ældste  N.  P.  Christensen. 

Mødet  Mandag  Aften  den  2.  April  Kl.  7V2  begyndte  med 
Salmen  Nr.  66,  Bøn  af  Ældste  Owen  Poulsen,  dernæst  Sal- 
men Nr.  53.  Ældste  Emil  Andersen  talte  om  Aabenbaring. 
Til  Afveksling  Salmen  Nr.  238.  Ældste  N.  P.  Christensen  talte 

derefter  om  Visdomsordet.  Til  Afveksling  en  Sang  af  Koret. 
Missionspræs.  Carl  E.  Peterson  talte  om  Amerika  som  et  ud- 
valgt Land  —  Zions  Land.  Sang  af  Koret  og  Taksigelse  af 
Præs.  Gregersen. 


FORAARSKONFERENCEN   I  AARHUS. 

Konferencen  begyndte  Lørdag  den  7.  April  1923  Kl.  7V2 
med  Rapportmøde,  ledet  af  Konferencepræsident  Poul  L.  Gre- 
gersen. Mødet  aabnedes  med  Salmen  Nr.  6.  Bøn  af  Ældste 
Lauritz  Larsen.  Salmen  Nr.  60  blev  afsunget.  Grenene  blev 
rapporterede  som  følger:  Esbjerg  Gren  af  Ældste  Owen  Poul- 
sen, Randers  Gren  af  Ældste  Jens  Christensen,  Odense  Gren 
af  Ældste  Lauritz  Larsen,  Aarhus  Gren  af  Præs.  P.  L.  Gre- 
gersen, Søndagsskolen  af  N.  P.  Thomassen,  Ungdomsforenin- 
gen af  Lauritz  Larsen,  Søsterforeningen  af  Str.  Margrethe 
Jensen.  Til  Afveksling  Salmen  Nr.  75,  derefter  korte  Taler  af 
Ældsterne  Anton  Jørgensen,  Esbjerg  Gren,  Præs.  G.  P.  Søren- 
sen fra  Aalborg,  Emil  Andersen  fra  Utah,  Str.  Martine  Søren- 
sen fra  Aalborg  og  omrejsende  Ældste  N.  P.  Christensen.  Til 
Slutning  Salmen  Nr.  27.  Taksigelse  af  Ældste  Niels  Jensen. 

Søndagsskole  Søndag  den  8.  April  Kl.  10  Form.  ledet  af 
Skolens  Forstander  N.  P.  Thomassen,  som  bød  alle  velkom- 
men. Salmen  Nr.  25  blev  afsunget,  Bon  af  Str.  Helga  Peter- 
sen, Salmen  Nr.  16.  Derefter  blev  et  godt  Program  udfort  som 
følger:  Korlektie  ved  Asta  Jensen,  en  Sang  af  Asta  Jensen, 
akkompagneret  ved  Oda  Johansen.  1.  Kl. s  Lektie  omhandlede 
Skabelsen,  en  Sang  af  Eleverne  E.  Nielsen  og  Else  Jensen. 
2.  Kl.s  Lektie  omhandlede  Tro,  Omvendelse  og  Daab,  en  Pi- 
anosolo af  Oda  Johansen.  Br.  N.  P.  Thomassen  takkede  alle, 
som  havde  deltaget  i  Programmets  Udførelse.  Ældsterne 
Owen  Poulsen  og  C.  P.  Sørensen  talte  opmuntrende  til  Skolen. 
Til  Afveksling  Salmen  Nr.  9.  Missonspræsident  Carl  E.  Peter- 
son   gav   et   Resumé  over   Søndagsskolens   store   Mission   og 

pointerede  Nødvendigheden  af  at  bruge  de  rette  Læremetoder. 
Skolen  sluttede  med  Salmen  Nr.  8.  Taksigelse  af  Str.  Gerda 
Jensen. 

Modet  Sondag  Efterm.  Kl.  2,  ledet  af  Præs.  P.  L.  Gregersen, 
aabnedes  med  Salmen  Nr.  247,  Bon  af  Ældste  Anton  Jørgen- 
sen fra  Esbjerg,  dernæst  Salmen  Nr.  40.  Ældste  N.  P.  Chri- 
stensen talte  om  Profeten  Joseph  Smith.  Orgelsolo  af  Oda 
Johansen  og  en  engelsk  Solo  af  Ældste  N.  P.  Christensen, 
derefter  foreslog  Missionspræs.  Carl  E.  Peterson  Kirkens  Ge- 
neralautoriteter til  Opholdelse  af  Menigheden  i  Tro  og  Bon, 
samt  de  lokale  Autoriteter  som  følger:  som  Præs.  for  Aarhus 
Konference  P.  L.  Gregersen,  som  omrejsende  Ældste  i  Aarhus 
og  Aalborg  Konferencer  N.  P.  Christensen,  som  Konference - 
sekretær  og  Ejendomsbestyrer  Lauritz  Larsen,  Organist  Oda 
Johansen  og  assisterende  Gudrun  Thomassen,  Sangleder  N. 
P.  Christensen,  Skriver  ved  Møderne  Mads  Johansen,  Dør- 
vogter S.  P.  Simonsen  og  N.  P.  Thomassen,  Forstander  for 
Søndagsskolen  N.  P.  Thomassen,  Raadgivere  Soren  Jensen  og 
Mads  Johansen,  Sekretær  og  Kasserer  Henriksen,  som 
Præsidentinde  i  den  kvindelige  Hjælpeforening  Str.  Mar- 
grethe Jensen,  Raadgivere  Strn.  Karen  Nielsen  og  Inger  Marie 
Tønnesen.  Præs.  Peterson  talte  over  Emnet:  Joseph  Smith 
som  Profet.  Mødet  sluttede  med  Salmen  Nr.  85.  Taksigelse  af 
Ældste  C.  P.  Sørensen. 

Modet  Sondag  Aften  Kl.  772  lededes  af  Præs.  P.  L.  Greger- 
sen. Modet  aabnedes  med  Salmen  Nr.  231,  Bon  af  Ældste  Niels 
Jensen,  en  Violinsolo  og  en  udvalgt  Sang  af  Koret.  Ældste 
Emil  Andersen  fra  Logan,  Utah,  bar  sit  Vidnesbyrd.  En  Sang- 
solo af  Asta  Jensen,  akkompagneret  af  Oda  Johansen,  en 
Violinsolo  af  Hr.  Graugaard.  Missionspræs.  Carl  E.  Peterson 
talte  over  Emnet:  »Mormonismens  Grundvold«.  Mødet  slut- 
tede med  Salmen  Nr.  25.  Taksigelse  af  Owen  Poulsen.  Et 
Solvskrivestel  blev  overrakt  Missionspræs.  Peterson  fra  Aar- 
hus Konference  som  et  Bevis  paa  vor  Tak  og  Anerkendelse 
af  hans  store  Arbejde  i  den  danske  Mission. 

Modet  Mandag  Aften  Kl.  7V2  lededes  af  Præs.  P.  L.  Greger- 
sen. Mødet  aabnedes  med  Salmen  Nr.  166,  Bøn  af  Ældste  N. 
P.  Thomassen,  dernæst  Salmen  Nr.  181.  Ældste  Owen  Poulsen 
talte  om  Aabenbaring.  En  Pianosolo  af  Asta  Jensen.  Ældste 
Emil  Andersen  bar  sit  Vidnesbyrd  om  Mormonismens  Sand- 
heder. En  Sang  af  Gudrun  Thomassen,  akkompagneret  af  Oda 
Johansen.  Missionspræs.  Carl  E.  Peterson  talte  om  Kirkens 
Organisationer  og  den  store  Nødvendighed  af,  at  alle  Funk- 
tionærer forstaar  deres  Arbejde.  Modet  sluttede  med  Salmen 
Nr.  238.  Taksigelse  af  Ældste  P.  L.  Gregersen. 

Den  kvindelige  Hjælpeforening  afsluttede  Konferencen 
Tirsdag  Aften  Kl.  71/2  med  et  godt,  udsøgt  Program  og  For- 
friskninger. 


LYDBØLGENS  SANG. 

(Fra  »Vore  Herrer«.) 

Der  kryber  en  Mand  af  sin  Hule, 

en  skægget  og  skindklædt  Mand, 
han  spejder  mod  Skoven  derhenne 

og  ned  mod  det  nære  Vand. 
Jo,  han  er  endnu  ene! 

Ene  med  Tvivl  og  Haab, 
saa  langt  som  hans  Syn  kan  række, 

saa  langt  man  kan  hore  hans  Raab. 

Et  Menneske  staar  foran  os, 

hans  sogende,  sejrende  Aand 
har  vristet  Lynet  fra  Rummet, 

han  lofter  højt  i  sin  Haand 
et  Bundt  af  skælvende  Straaler. 

I  Kræfternes  sælsomme  Spil 
har  Mennesket  kæmpet  og  sejret, 

Alverden  horer  ham  til. 

I  Dag  er  han  aldrig  ene! 

Hans  Ord,  hans  manende  Røst 
kan  raabe  ud  til  Alverden, 

kan  hviske  fra  Vest  til  Øst. 
Har  Du  en  Ven,  som  vaager 

i  Nat  bag  Koraløens  Skær, 
han  taler  tyst  ved  Din  Side, 

han  er  Dig  uendelig  nær. 

Men  se,  højt  oppe  i  Rummet 

staar  Stjernernes  Sølvblomster  tændt, 
hvornaar  kan  Lydbølgen  naa  dem, 

hvor  er  mon  dens  Vandring  endt? 
Lytter  de  mod  os  langt  borte, 

længes  de  efter  vor  Jord? 
Skal  ogsaa  vor  Lydbølge  synge 

engang  i  Klodernes  Kor? 

Det  gnister  fra  mægtige  Master, 

hvor  langt  kan  Lydbølgen  gaa? 
Meget  kan  Hjærterne  drønime, 

som  Hjernerne  knap  kan  forstaa! 
Er  det  vort  Ord,  vor  Tanke, 

vor  Bøn,  som  bærer  sit  Bud, 
mod  Rummets  yderste  Grænse, 

mod  Evigheden  .  .  .  mod  Gud.  .  .  . 

Armand  de  Grenoble. 

